Sėklamakštė
Sėklamakštė (lot. arillus) - sėklos išorėje esantis priedas, susidaręs iš sėklasaičio (lot. funiculus) ir gaubiantis beveik visą sėklą. Sėklamakšte kartais vadina ir kitokius išorinius sėklų priedus ar sustorėjusią sėklos luobelę, pvz., valgomąsias mangostaninės garcinijos (Garcinia mangostana), granatų (Punica granatum) ir kvapiojo muskatmedžio (Myristica fragrans) sėklų dalis. Sėklamakštė gali sudaryti vaisišką darinį - netikrąjį vaisių. Tokie netikrieji vaisiai būdingi daugeliui gaubtasėklių taksonų. Tikrojo longano (Dimocarpus longan), kininio ličio (Litchi chinensis), kriaušinės bligijos (Blighia sapida) vaisių valgomosios dalys iš tikrųjų yra mėsinga sėklamakštė, o ne apyvaisis. Longanas nuimtu apyvaisiu Pralupti ličiai Pravira bligija Praviri ožekšnio vaisiai, matyti sėklos su oranžinėmis sėklamakštėmis